CELEX: 32006R0456
Language: sl
Date: 2006-03-20 00:00:00
Title: Uredba Sveta (ES) št. 456/2006 z dne  20. marca 2006  o popravku Uredbe (ES) št. 1786/2003 o skupni ureditvi trga za posušeno krmo

21.3.2006   
            
            
               SL
            
            
               Uradni list Evropske unije
            
            
               L 82/1
            
         
      UREDBA SVETA (ES) št. 456/2006
   z dne 20. marca 2006
   o popravku Uredbe (ES) št. 1786/2003 o skupni ureditvi trga za posušeno krmo
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 36 in tretjega pododstavka člena 37(2) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               Besedilo Uredbe (ES) št. 1786/2003 (2) vsebuje določene napake.
            
         
               (2)
            
            
               V členu 1 omenjene uredbe bi bilo treba zaradi spremembe kombinirane nomenklature oznaki KN ex 1214 90 91 in ex 1214 90 99 nadomestiti z oznako KN ex 1214 90 90.
            
         
               (3)
            
            
               V členu 5(1) omenjene uredbe bi bilo treba največjo zajamčeno količino 4 855 900 ton nadomestiti z največjo zajamčeno količino 4 960 723 ton, ki ustreza seštevku nacionalnih zajamčenih količin, navedenih v odstavku 2 tega člena.
            
         
               (4)
            
            
               V prvem odstavku člena 6 navedene uredbe bi bilo treba spremeniti dikcijo, da bi pravilno opisali postopek zmanjšanja pomoči v primeru presežene največje zajamčene količine. V drugem odstavku istega člena bi bilo treba poenotiti vse jezikovne različice, tako da bi pri izražanju načela, da v primeru presežene največje zajamčene količine ni mogoče nikakršno zvečanje proračunskih izdatkov, vse uporabljale isto terminologijo.
            
         
               (5)
            
            
               Uredbo (ES) št. 1786/2003 bi bilo zato treba ustrezno popraviti.
            
         
               (6)
            
            
               Glede na to, da popravki nimajo negativnih posledic za gospodarske subjekte, bi se ta uredba morala uporabljati od dne začetka uporabe Uredbe (ES) št. 1786/2003 –
            
         SPREJEL NASLEDNJO UREDBO:
   Člen 1
   Uredba (ES) št. 1786/2003 se popravi:
   
               1.
            
            
               v točki (a) v prvem stolpcu tabele v členu 1 se tarifni oznaki KN „ex 1214 90 91 in ex 1214 90 99“ nadomestita z oznako KN „ex 1214 90 90“;
            
         
               2.
            
            
               v členu 5(1) se največja zajamčena količina „4 855 900“ ton nadomesti s količino „4 960 723“ ton;
            
         
               3.
            
            
               člen 6 se nadomesti z naslednjim:
               „Člen 6
               Če količina posušene krme, za katero se zahteva pomoč iz člena 4(2), med tržnim letom preseže največjo zajamčeno količino iz člena 5(1), se pomoč zmanjša v vsaki državi članici, v kateri proizvodnja presega nacionalno zajamčeno količino, in sicer z zmanjšanjem izdatkov kot funkcija odstotka, ki ga predstavlja presežek te države članice v seštevku presežkov.
               Zmanjšanje se v skladu s postopkom iz člena 18(2) določi na ravni, ki zagotavlja, da proračunski izdatki, izraženi v eurih, ne presežejo izdatkov, ki bi nastali, če največja zajamčena količina ne bi bila presežena.“.
            
         Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. aprila 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. marca 2006
      
         
            Za Svet
         
         
            Predsednik
         
         J. PRÖLL
         
      
   
   
      (1)  Še ni objavljeno v Uradnem listu.
   
      (2)  UL L 270, 21.10.2003, str. 114. Uredba, kakor je bila spremenjena z Uredbo (ES) št. 583/2004 (UL L 91, 30.3.2004, str. 1).